Robin Hood (film, 1973)

Robin Hood er en amerikansk tegnet eventyr-musikal og komedie fra 1973, regissert av Wolfgang Reitherman og produsert av Walt Disney Productions. Filmen tar for seg historien om Robin Hood, som levde i Middelalderens England og som stjal fra de rike og ga til de fattige. I denne versjonen er alle hovedpersonene dyr.

Robin Hood er den 21. i rekken av Disneys klassikere. 

 Handling 
Vi blir introdusert for Robin Hood og Little John som bor i Sherwood Forest. De stjeler fra de rike, og gir pengene videre til det fattige folket i Nottingham-området. I mellomtiden sender prins John, de facto konge av England, sin håndlanger, sheriff i Nottingham, for å fange røverne - Men dette mislykkes hver gang. 

I mellomtiden ankommer prins John og hans assistent Sir Hiss til Nottingham. Det var Sir Hiss som hypnotiserte prins Johns bror, kong Richard, til å reise til utlandet på erobringer, slik at Prins John kunne ta over tronen. Dessverre er prinsen alt for grådig, egoistisk og umoden, og suger til og med på en tommel når moren hans blir nevnt. Robin Hood og Little John raner fra prins John ved å forkle seg, noe som får prinsen til å sette en dusør på hodene deres, og prinsen gjør lendmannen fra Nottingham til prinsens personlige skatteoppkrever over området.

Men lensmannen beskatter innbyggerne i Nottingham alt for mye. Under en fest synges en sang som håner prins John og beskriver ham som "den falske kongen av England" og Prins John blir rasende over å høre sangen. Han tredobler skattene i området, og en sheriff fengsler de innbyggerne som ikke klarer å betale de økte skattene. Lensmannen besøker kirken til Friar Tuck for å stjele fra ham. Friar Tuck blir rasende, og han angriper lensmannen. Noe som fører til at han blir arrestert. Prins John planlegger å henrette Friar Tuck, i håp om å lokke til seg Robin Hood og drepe ham. Robin Hood og Little John sniker seg inn på slottet til prinsen. Little John klarer å frigjøre alle fangene som sitter der, samtidig som Robin Hood stjeler Prins John sitt gull. Men Sir Hiss våkner, og oppdager hva som foregår. Kaos oppstår når Robin og de andre prøver å flykte tilbake til Sherwood Forest. Robin blir jaget av lendemannen og han må hoppe i vollgraven for å slippe unna, han svømmer under vann, kommer seg helskinnet over på andre siden og rømmer inn i skogen igjen sammen med Lille John og kaninen Skippy. Det ender med at Kong Richard Løvehjerte kommer tilbake og han ordner opp. Prinsen og hans medsammensvorne blir dømt til straffarbeid mens Robin og Marian gifter seg. Så det ender godt, til slutt  

Om filmen
 Popularitet og økonomi 
Robin Hood har innbrakt $32 millioner på kino i USA i årenes løp.

Produksjonskostnadene var på nesten $5 millioner. 

 Anmelderne 
Den fikk blandet mottakelse av anmelderne, noe som gjenspeiles i at den har fått 54 % på Rotten Tomatoes. Den amerikanske filmkritikeren Leonard Maltin har gitt den 2,5 av 4 stjerner.

Den fikk jevnt over god omtale av de norske anmelderne.

 Priser 
Den ble tildelt en Goldene Leinwand i Tyskland og ble nominert til en Oscar i klassen beste musikk.

 Figurer i filmen 
 Figur Dyreart Orig. stemme Norsk stemme Robin Hood  Rødrev  Brian Bedford  Knut Risan Jomfru Marion revetispe  Monica Evans, Nancy Adams (sang)  Anne-Lise Tangstad, Anne Lise Gjøstøl (sang) Lille John  bjørn  Phil Harris  Lasse Kolstad Sheriffen av Nottingham  Ulv  Pat Buttram  Henki Kolstad Sir Hiss  slange  Terry-Thomas  Rolf Just Nilsen Broder Tuck  Grevling  Andy Devine  Frimann Falck Clausen Prins Johan  Løve  Peter Ustinov  Gisle Straume Skalden Allan-A-Dale  Hane  Roger Miller  Øystein Sunde Lady Kluck  Høne  Carole Shelley  Astrid Folstad Trigger Gribb George Lindsey  Geir Børresen Nutsy  Ken Curtis  Rolf Just Nilsen Otto  hund  J. Pat O`Malley  Carsten Byhring Mor kanin kanin  Barbara Luddy  Turid Balke Skippy  Billy Whitaker  Jon Ola Sand Storesøster  Dana Laurita  Marianne Sand Tagalong  Dori Whitaker  Hilde Furulund Toby  skilpadde  Richie Sanders  Simen Sand Sexton mus John Fiedler  Johannes Eckhoff Mor mus  Barbara Luddy  Randi Brænne Kaptein for vakten  krokodille  Candy Candido  Lasse Kolstad Kong Richard  løve  Peter Ustinov   Forteller  -  Roger Miller  Arne Lie

 Sanger 

 På norsk 

 Plystre-låt
 Øystein Sunde
 Holititten Holitatten
 Øystein Sunde
 Englands falske konge
 Lasse Kolstad
 Astrid Folstad
 Frimann Falck Clausen
 Her i Nottingham
 Øystein Sunde
 Kjærlighet
 Anne Lise Gjøstøl

 Referanser 

 Eksterne lenker 



Kategori:Disney-filmer
Kategori:Animerte eventyrfilmer fra USA
Kategori:Animerte filmmusikaler fra USA
Kategori:Animerte filmkomedier fra USA
Kategori:Filmer fra 1973
Kategori:Engelskspråklige filmer
Kategori:Filmer satt i middelalderen
Kategori:Animerte barnefilmer fra USA
Kategori:Animerte filmer med antropomorfe dyr